喻守初

喻守初（），字元慎，號秉吾《湖廣通志·巻四十九》：喻守初字秉吾石首進士萬厯中授河間司理　，湖廣荆州府石首縣人，明朝政治人物。

生平
萬曆十三年（1585年）乙酉湖廣乡试举人同治《石首縣志·卷五·選舉志》：（萬曆）十三年乙酉科 解元注起雲 喻守初，三十五年（1607年）丁未科進士《萬曆三十五年丁未科进士履历便览》：喻守初，秉吾，書四房，庚午（1570年）正月二十八日生。石首人，乙酉乡四名，会六十名，三甲十八名。工部政，丁未六月授河间府推官，辛亥丁忧。癸丑補永平府推官，甲寅升兵部主事，庚申升员外，本年升车驾司郎中，壬戌升山东右参政，丁忧。曾祖宗良。祖廉。父梦夏。，授河間府推官，平反被處死的數十人，三十九年丁継母蕭氏憂去職。四十一年起补永平府推官，四十二年五月，擢兵部車駕司主事，泰昌元年（1620）晋员外、郎中。天启二年（1622）正月，升山东右参政《明熹宗悊皇帝實錄·卷十八》：（天啟二年正月戊午）陞兵部車駕司郎中喻守初為山東布政使司右參政管粮。，期間公正執法，人稱有德長者，三年卒官同治《石首縣志·卷六·人物志》：喻守初，字秉吾，萬厯丁未進士。授河間司理，平反大辟數十人；遷兵部車駕司郎中，出為山東參政，執法不阿，人稱長者。府志參舊志《明赐进士中大夫山东布政司右参政喻公秉吾神道碑铭》：今圣天子御寓，以孝治天下，忠劝百辟。人臣追远报本，思以效于所自出者，靡不得所请。凡积劳累勋，太常攸纪，不遗海隅之僻、奕世之久。叨圣朝报德崇功之典者，其优恤靡弗至。吾乡参藩喻公，其一也。公以山东右参政，没于官，垂二十年矣。逮今上十一年（1638）秋，其孙侍御喻上猷，以直言敢谏徼上特眷，始以公之死王事，具疏覼缕上达，因请恤焉。制曰：“可。”命大宗伯谕祭，大司空营葬如例。适侍御以大服丧，扶榇归里，得亲致圣天子渥恩于王父；而以隧道之石，属不佞嗣昌一言。不佞正衔命视事，惟是组练是饬，而兜鍪与伍，胸荒茀，不能作藻词。然忝与公家嗣郡丞同籍，而与侍御君称莫逆，识公家乘、宦业最悉，遂不获终辞，谨载笔如其状。 按状：公之先，原籍江西高安。伯宣公讳镛，膺乡荐，永乐间为石首广文，历南阳、辰州，卒于官，不能归。母敖氏孺人，先葬石首学宫左。爰属门人方伯刘公永清、廷尉傅公启让，同其子儒珍，因扶榇赴石首，置地鸿鹳嘴葬焉。其后遂为石首人。儒珍子：仕能、仕俊。仕俊登贤书，官历郡丞；仕能以儒士有文誉，生子宗良，号半仙，为公曾王父。宗良生廉，号南陵，为公王父。廉生子孟夏，号实庵，则公父，赠中大夫者也。娶万淑人，生公。公讳守初，号秉吾。始生有异征，幼岐嶷不类群儿。祖母吴淑人，喜孙读书，趣令就塾。甫舞象，便以能文名噪里中。初冠补邑弟子员，每试辄高等，旋饩上庠。万历乙酉（1585），膺湖选乡荐，为璧经第一人。 公赋性贞笃，里藻外朴，不事边幅；为名生平至淳笃，未尝鲜服骏马驰驱里闾。故旧乡老叟，必加礼，无忤色。馆毂于外，留燕邸者四载，历豫、洛、蜀、闽，以及两粤，洞悉时务，以天下为己任。郡邑大夫闻公名，争致礼焉；公自通姓名外，它无所预。家居布袍疏食，翛然于茅舍竹篱之间。衔杯散帙，啸唫今古，有以自得，数十年如一日也。晚上公车，犹徒步蹒跚于宛、洛道中。襄阳郑冢宰闻而叹异之，以为古人。登丁未（1607）进士第，年已逾五十。选授河间司理，以廉慈明允著声三辅。履任不数月，所平反大辟七人。有大狯，倚魏珰威，为民肆毒，设银鱼厂以侔利。公陈大害者五、不可者四、大逆无道者五，上之台使者，白上罢之。有卫弁，以索贿不慊，椎埋军卒，而辱其妻，冤十余年不白。密侦至其处，忽有怪风起，掘地得军骸，祭而风止，弁乃抵罪，一郡共神其事。  未几，旋丁继母萧淑人艰归，服阕，补永平司理。署素号不祥，魍魉昼见，前官病卒者累累。公居之恬然，终无他异，岂非正直足以慑鬼神耶？卢龙令上一大辟，公察其误，持不可，令犹争抗不已。有二子拥炉火煨栗，栗炮，俱目损。令感悟，当诣公涕泣以告，公为释囚。三日而二子复明。是年，释大辟者复数十人。旋以俸满，擢兵部车驾司主事。其厘剔马政，简练伍卒，俱确有石画。奉命典武试，革欺隐之弊，操弧矢者翕然多国士。载命巡视山海关，糗备饷赍，人人沾足。逮迁为员外郎，值神宗万历、光宗泰昌二帝山陵之役，暨先帝践祚、大婚，公悉尽瘁，襄厥成焉。七年，以考满，晋阶奉直大夫。会应外转籓署，正卿朱公雅重公，询所欲地。公云：“东西南北，惟朝廷所命，何敢私就耶？”朱公悚然而服，选擢山东右参政。公上疏，自陈两朝剔历之劳，及幸奉覃恩为请。旨允，特赐纶诰，晋公中阶大夫，元匹熊赠淑人，上及父母、王父母。亲事未久，白莲贼起，东藩震动。公居省，简练戒严，率逻士卒陴城守，督挽输以给军需。不五月，荡平之。帝嘉公绩，特赐帑金，下部议优恤。而公以积劳病不起矣，上书台使者告归。未久，易箦之夕，梦一仙人为换肠胃，不数刻而瞑。同官方伯程公讳启甫、臬司曹公讳尔祯，卒时至卧内，视其箧，萧然无物，惟残书数十卷耳，咸相与叹服不已。诸公子扶榇南旋，士民哭送于路，路为之噎。 公生于嘉靖乙卯（1555），卒于天启癸亥（1623），享年六十有九。盖公为孝廉二十余年，登制科、仕宦十七年，所至以冰藻慈惠著，琴篇相随，清白灿然，居乡不问田庐。公身后四子，皆衣粗茹淡，无膏可润；诸孙饘粥攻经史，有寒素意。真可为末流砥柱、人伦师表者也。舆论众推公德业，上之学使者，崇祀泽宫，盖名实相副，允其为俎豆，而人无异议矣。任丘白太傅云：“公外虽铁面霜颜，内实宽大长者。”渭水赵讳彦、南阳陈讳九畴，广东巡按，云：“公有大于天下之才，小于天下之心，严于天下之节，宽于天下之量。”二公可谓知公，而予独惜公之穷则厉其操，达未究厥施。公节操度量，固当代杨文定、刘忠宣一流人也。且太公实庵先公以来，代有积德，事不胜书。厥后嗣衍之，振蛰贤贵，川至日升，不亦宜乎。公生子四人：承芳，历官粤东韶州府同知；振芳，廪生候贡；腾芳，庠增生，以子上猷贵，封御史；启芳，太学生。孙二十人：上猷，赐进士第，北福建道监察御史；嘉谊、嘉士、嘉笙、嘉祯、嘉绩、嘉才、嘉古、嘉论、嘉彦、嘉友、嘉猷、嘉太、嘉真、嘉谟、嘉运、上志、上构、上柏、上富。曾孙：魁斗、光斗，庠生；近智，贡生；近鲁，廪生；近光，庠生；近王等。 十一年十二月廿二日葬。公生平梗概，勒诸贞珉，而为之铭，曰：梗楠杞梓，成材孔艰。久饱风霜，始挺而坚。为栋为梁，乃全厥天。公之早岁，含矅弗章。逮对彤廷，芳声始扬。司理股肱，厥刑惟祥。后迁郎署，公弗谓晚。诘戎剔强，山陵重趼。克勷大礼，罔力弗殚。出宪东鲁，文武则优。足饷荡妖，渠魁授首。鞠躬尽瘁，毕命乃休。帝嘉肤功，宠以嘉猷。曰我先朝，劳臣之故。紫綍黄肠，炜煌林麓。孙曾绳绳，实惟不愆。德贤荣兑，备勒永年。喆人斯在，后者式焉。 崇祯十三年（1640）八月廿四日  兵部尚书东阁大学士大中大夫杨嗣昌顿首拜撰 。

家族
曾祖喻宗良。祖父喻廉。父喻梦夏，壽官。母萬氏，継母蕭氏。慈侍下。弟守謙、泰初、完初。

孙喻上猷，崇禎四年進士。

參考

《湖廣通志》
《石首縣志》

S
Category:石首人
Category:萬曆十三年乙酉科湖廣鄉試舉人
Category:明朝河間府推官
Category:明朝永平府推官
Category:明朝兵部主事
Category:明朝兵部员外郎
Category:明朝兵部郎中
Category:明朝山東布政使司參政